മീൻ പത്തൽ

കേരളത്തിലെ മലബാർ പ്രദേശങ്ങളിൽ, പ്രത്യേകിച്ച് തലശ്ശേരി,കണ്ണൂർ,  എന്നിവിടങ്ങളിൽ പ്രചാരത്തിൽ ഉള്ള ഒരു തരം പലഹാരമാണ് മീൻ പത്തൽ അല്ലെങ്കിൽ മീൻപത്തൽ. അരിപ്പൊടി, മീൻ, തേങ്ങ എന്നിവയാണ് ഇതിന്റെ പ്രധാന ചേരുവകൾ. മസാലയിൽ വേവിച്ച മീനോ, മസാലയോടൊപ്പം പൊരിച്ച മീനോ, വാഴയിലയിൽ പരത്തിയ പത്തലിനകത്ത് വെച്ച്  ആവി കയറ്റി ആണ് ഇത്  സാധാരണയായി തയ്യാറാക്കുന്നത്. അത്താഴത്തിന് അല്ലെങ്കിൽ ചായക്ക്  പലഹാരം ആയാണ് ഇത് കഴിക്കുന്നത്.

 ചരിത്രം 
മീൻ പത്തലിന് നൂറ്റാണ്ടുകൾ പഴക്കമുള്ള ചരിത്രമുണ്ട്. അറബി വ്യാപാരികളിലൂടെയാണ് ഇത് കേരളത്തിലെത്തിയതെന്നും അതല്ല, അറബി കടൽത്തീരങ്ങളിലെ വിഭവങ്ങളുമായി ഇതിന് സാമ്യമുണ്ടെന്നും വിശ്വസിക്കപ്പെടുന്നു. മുമ്പ് ഈ വിഭവം സാധാരണയായി വിശേഷദിവസങ്ങളിലും വിവാഹസൽക്കാരങ്ങളിലും മാത്രമാണ് വിളമ്പിരുന്നത്. മലബാർ മുസ്ലീം കുടുംബങ്ങളിൽ ഇത് ഒരു പ്രധാന വിഭവമായി കണക്കാക്കപ്പെടുന്നു.

 തയ്യാറാക്കുന്ന രീതി 

മാവ് തയ്യാറാക്കൽ: അരിപ്പൊടി, തേങ്ങ, ഉപ്പ് എന്നിവ ചേർത്ത് ഒരു മൃദുവായ മാവ് കുഴച്ചെടുക്കുന്നു.

മസാല തയ്യാറാക്കൽ: വേവിച്ച മീൻ, ഇഞ്ചി, വെളുത്തുള്ളി, മഞ്ഞൾ, മുളക്, ഗരം മസാല, ഉപ്പ് എന്നിവ ചേർത്ത് നന്നായി ഇളക്കി മീൻ മസാല ഉണ്ടാക്കുന്നു.

രൂപം നൽകൽ: ചെറിയ ഉരുളകളാക്കി പരത്തിയ മാവിനുള്ളിൽ മീൻ മസാല വെച്ച് മടക്കി എണ്ണയിലിട്ട് പൊരിച്ചെടുക്കുന്നു.

 ഇതും കാണുക 

 കല്ലുമ്മക്കായ നിറച്ചത്
 ചട്ടിപ്പത്തിരി
 ഉന്നക്കായ

 അവലംബം 

Category:കേരളത്തിലെ വിഭവങ്ങൾ
Category:മലബാർ വിഭവങ്ങൾ
Category:അരി വിഭവങ്ങൾ